Adityawarman

Adityawarman panèka rato bân panerros ḍâri dinasti Mauli è masa Kerajaan Malajhu. Adityawarman ngallè ibukota karaja'an Malajhu ka Pagaruyung, bân ḍâri manuskrip pangoko'enna, Adityawarma dhâddhi pangobâsa è Malayapura Suvarnabhumi otabâ Kanakamedini è taon 1347 kalabân  gellar Maharajadiraja Srīmat Srī Udayādityawarma Pratāpaparākrama Rājendra Maulimāli Warmadewa bân è buḍi arè ibu kota ḍâri kara'an panèka èyallè ka ḍaèra peloso' Minangkabau.

 Asal-Mowasal 
Kalabân dhâsar Prasasti Kuburajo, Adityawarman panèka potra lakè' ḍâri Adwayawarman. Tatapè, ḍâlem Prasasti Bukit Gombak èsebbhutaghi jhâ' Adityawarman panèka potra ḍâri Adwayadwaja. Tapè ḍâlem Prasti Bukit Gombak èsebbhutaghi jhâ' Adityawarman panèka potrana Adwayadwaja. Nyama panèka paḍâ kalabân nyama sala sèttong pongghâbâ penting Karaja'an Singhasari (Rakryān Mahāmantri Dyah Adwayabrahma) sè è taon 1286 ngaterraghi Arca Amoghapasa ka'angghuy èyokèr è dharmasraya mènangka hadiah ḍâri Raja Singhasari Kertanagara ḍâ' Rato Malajhu Srimat Tribhuwanaraja Mauli kalabân Warmadewa. Adityawarman ḍâlem ParatonMangkudimedja, R.M., (1979), Serat Pararaton. Allè Aksara bân allè bhâsa Hardjana HP. Jakarta, Departemen P bân K, Proyek Penerbitan Buku Sastra Indonesia dan Daerah. bân Kidung Panji Wijayakrama èsebbhut kalabân nyama Pangèran Janaka sè agellar Mantrolot Warmadewa. Èbhuna anyama Dara Jingga potrè karaja'an Malajhu è Dharmasraya. Dara Jingga asareng alè'na Dara Petak noro' asareng tim Ekspedisi Pamalayu sè abâli ka Jhâbâ è taon 1293. Ahli wâris Kertanagara sè anyama Raden Wijaya ngala' Dara Petak mènangka permaisuri bân jhâ' Dara Jingga sira alaki dewa, panèka alakè bangsawan.

Pendapat laèn ngoca'aghi jhâ' Adityawarman jhughân aropa'aghi ana' ḍâri Raden Wijaya, sè artèna Raden Wijaya benni coma abinè Dara Perak, namong jhughân abinè empa' potrèna Kertanagara.

Muhammad Yamin apendapat jhâ' Adityawarman lahèr è Siguntur (Kabupatèn Dharmasraya, Sumatra Bârâ' samangkèn). È bâkto ghi' ngoḍâ Adityawarman mangkat ka Majapahit, karana rama otabâ èbhuna anḍi' perhubungan ḍârâ sareng permaisuri rato majapahit sè kapèng sèttong, Kertarajasa Jayawardana. Adityawarman èyangghep tarètan ḍâri rato Jayanegara sè ta' anḍi' potra. Karana, menorot adhât adityawarman sè palèng semma' ghâbay ghântèna.

 Sombher